stanford-oval/wikipedia huggingface dataset:
Deeds and Talks

| Deeds and Talks Kaamos |
| --- | --- | --- |

Studioalbumin tiedot
 Äänitetty : Helsinki elo–syyskuu 1977
 Julkaistu: 1977 (LP)   27. tammikuuta 2010 (CD)
 Tyylilaji: progressiivinen rock
 Kesto: 39.23
 Levy-yhtiö: M & T Tuotanto
Deeds and Talks on suomalaisen Kaamos-yhtyeen ainoaksi jäänyt albumi. Albumin julkaisi turkulaisten laulajaveljesten Matti ja Teppo Ruohosen johtama M&T-tuotanto vuonna 1977.
Levymerkki ja toisaalta progressiivisen rockin kannalta hankala julkaisuajankohta punkin noustessa lienevät osasyyllisiä siihen, että albumi ei ole saavuttanut täysin ansaitsemaansa arvostusta . Albumi sai kuitenkin ilmestymisvuotenaan kehuja levykriitikoilta, ja sitä kommentoitiin muun muassa vuoden albumina ja tärkeimpänä tapahtumana suomi-progessa sitten Wigwamin perustamisen.
Ajan saatossa myös muut kuin kriitikot ovat ymmärtäneet levyn arvon. Svart Records julkaisi siitä rajoitetut uusinta LP-painokset tammikuussa 2016. Lisäksi Rocket Records julkaisi albumista CD-painoksen 2010.
Kappaleet

Sävellykset Ilpo Murtojärvi. Sanoitukset Jocke Sumelius.
Strife – 4.31
Are You Turning – 5.48
Delightful – 3.31
Barokki – 3.32
Isabelle Dandelion – 3.12
Moment (Now) – 6.40
When Shall We Know – 3.36
Suit-Case – 8.33
Muusikot

Ilpo Murtojärvi – kitara
Kyösti Laihi – koskettimet
Jakke Leivo – basso
Johnny Gustafsson – laulu, rummut
David Rudisha

| Mitalit | Mitalit | Mitalit |  |
| --- | --- | --- | --- |
|  David Rudisha |  David Rudisha |  David Rudisha |  |
Maa:   Kenia
Miesten yleisurheilu
| Olympialaiset  | Olympialaiset  | Olympialaiset  |  |
|  Kultaa | Lontoo 2012 | 800 metriä |  |
|  Kultaa | Rio 2016 | 800 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Daegu 2011 | 800 metriä |  |
|  Kultaa | Peking 2015 | 800 metriä |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Addis Abeba 2008 | 800 metriä |  |
|  Kultaa | Nairobi 2010 | 800 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 800 metriä |  |
David Lekuta Rudisha (s. 17. joulukuuta 1988) on kenialainen 800 metrin juoksija, matkan maailmanennätyksen haltija, olympiavoittaja ja kaksinkertainen maailmanmestari.
Rudisha voitti alle 20-vuotiaiden maailmanmestaruuden Pekingissä 2006 ajalla 1.47,40. Seuraavana vuonna hän voitti junioreiden Afrikan-mestaruuden Ouagadougoussa kilpailuennätyksellä 1.46,41. Addis Abeban Afrikan-mestaruuskilpailuissa 2008 hän voitti kultaa ajalla 1.44,20. Berliinin MM-kilpailuissa 2009 hän karsiutui välierissä, mutta voitti samana vuonna IAAF:n yleisurheilufinaalin ajalla 1.44,85.
Rudisha juoksi uuden Afrikan ennätyksen 1.42,01 Rietissä 6. syyskuuta 2009 rikkoen Sammy Koskein ennätysajan 1.42,28 vuodelta 1984. 10. heinäkuuta 2010 hän paransi ennätystään Heusden-Zolderissa aikaan 1.41,51, joka oli kautta aikain toiseksi paras Wilson Kipketerin maailmanennätyksen 1.41,11 jälkeen. Myöhemmin samana vuonna, 22. elokuuta Berliinissä Rudisha rikkoi Kipketerin vuonna 1997 juokseman ennätyksen ajallaan 1.41,09, joka oli kaksi sadasosaa parempi kuin Kipketerin ennätysaika. Viikkoa myöhemmin, 29. elokuuta, Rudisha paransi ennätyksen Rietissä lukemiin 1.41,01.
Rudisha voitti Nairobin Afrikan-mestaruuskilpailuissa 2010 kultaa 800 metrillä ajalla 1.42,84. Hän voitti saman matkan myös Splitin maanosien cupissa. Hän voitti 800 metrin maailmanmestaruuden Daegussa 2011 ajalla 1.43,91.
Rudisha voitti Lontoon olympialaisissa 2012 kultaa uudella maailmanennätysajalla 1.40,91. Hän johti juoksua alusta alkaen ja ratkaisi voiton noin 300 metrin ennen maalia.
Rudisha sai hopeaa Glasgow'n Kansainyhteisön kisoissa 2014 ajalla 1.45,48. Hän voitti maailmanmestaruuden Pekingissä 2015 ajalla 1.45,84.
Rudisha juoksi Birminghamin Timanttiliigan osakilpailussa 5. kesäkuuta 2016  kaikkien aikojen toiseksi kovimman ajan 600 metrillä, kun hän voitti kisan tuloksella 1.13,10. Rio de Janeiron olympialaisissa hän voitti toistamiseen olympiakultaa 800 metrillä ajalla 1.42,15. Hän ei osallistunut vuoden 2017  Lontoon MM-kisoihin loukkaantumisensa vuoksi.
David Rudishan isä on Méxicon 1968 olympialaisten 4 × 400 metrin viestin hopeamitalisti Daniel Rudisha.
Dee Dee Sharp

| Dee Dee Sharp> Henkilötiedot |
| --- | --- |
Koko nimi:  Dione LaRue
Syntynyt: 9. syyskuuta 1945 (ikä 79)
Ammatti:  laulaja
Muusikko
Taiteilijanimi:  Dee Dee Sharp
Aktiivisena:  1961–
Tyylilajit:  rhythm and blues, soul
Levy-yhtiöt:  Cameo Atco Atlantic Gamble Philadelphia International
Aiheesta muualla
www.deedeesharp.com
  [ Muokkaa Wikidatassa ] [ ohje ]  
Dee Dee Sharp (synt. Dione LaRue, 9. syyskuuta 1945) on yhdysvaltalainen rhythm and blues -laulaja, joka aloitti äänitysuransa taustalaulajana vuonna 1961.
Diskografia > Studioalbumit

It’s Mashed Potato Time (1962)
Songs of Faith (1962)
Down to Earth (Chubby Checkerin kanssa) (1962)
Do the Bird (1963)
Down Memory Lane (1963)
Happy Bout the Whole Thing (1975)
What Color Is Love (nimellä Dee Dee Sharp Gamble, Kenneth Gamblen kanssa) (1977)
Dee Dee (1980)
Diskografia > Kokoelma-albumit

18 Golden Hits (1963)
All the Hits (1963)
Biggest Hits (1963)
Best of Dee Dee Sharp 1962–1966 (2005)
Sharp Goes Wild (2006)
Hölmö rakkaus ylpeä sydän

| Hölmö rakkaus ylpeä sydän Scandinavian Music Group |
| --- | --- | --- |

Studioalbumin tiedot
 Julkaistu: 27. helmikuuta 2006
 Tuottaja(t): Kyösti Salokorpi, SMG
 Tyylilaji: pop
 Kesto: 39.56
 Levy-yhtiö: Sony BMG
Listasijoitukset
 Suomen virallinen lista 5.
Scandinavian Music Groupin muut julkaisut
| Nimikirjaimet 2004 | Hölmö rakkaus ylpeä sydän 2006 | Missä olet Laila? 2007 |
Singlet albumilta Hölmö rakkaus ylpeä sydän
 ”Valmis” Julkaistu: 2005  ”Hölmö rakkaus” Julkaistu: 2005  ”Ylpeä sydän” Julkaistu: 2005
Hölmö rakkaus ylpeä sydän on Scandinavian Music Groupin kolmas studioalbumi. Levy myi alkuvuodesta 2009 kultaan oikeuttavan määrän eli yli 15 000 kappaletta. Albumi ylsi Suomen virallisen listan sijalle 5.
Levyltä julkaistiin kolme promosingleä, joista ensimmäisenä albumin avausraita "Valmis", toisena albumin kaupallinen menestys "Hölmö rakkaus" ja viimeisenä albumin toinen nimikappale "Ylpeä sydän".
Kappaleet

Valmis – 2.54
Hölmö rakkaus – 3.33
Ylpeä sydän – 3.57
Katu päättyy aurinkoon – 4.27
Ota minusta puolet – 3.55
Vierailla kallioilla – 4.28
Opin valehtelemaan – 4.44
Ilman sinua olen lyijyä – 4.51
Solmu – 4.57
Etten säikytä kaloja – 2.10
Arvostelut

Desibeli.net:
Nyt.fi:
Soundi:
Cryptochironomus baeus

| Cryptochironomus baeus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Surviaissääsket Chironomidae
Suku::  Cryptochironomus
Laji::  baeus
Kaksiosainen nimi
 Cryptochironomus baeus  (Kieffer, 1923) 
Infobox OKNimi-testi OK: 
Cryptochironomus baeus on surviaissääskiin kuuluva kaksisiipislaji, joka elää Sudanissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Cryptochironomus baeus
Hokuto (Hokkaidō)

| Hokuto (北斗市) |
| --- | --- |
 Hokuton trappistiluostari
 lippu:  symboli
 Hokuton sijainti Hokkaidōn prefektuurissa
 Hokuto
 Koordinaatit: 41°49′27″N, 140°39′11″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Oshiman yleiskehitystoimisto
Pinta-ala:  
 – Kokonaispinta-ala:  397,44 km²
Väkiluku (11/2020):  45 736
 – Väestötiheys:  115 as./km²
Symbolit:  
 – Puu:  Japaninmustamänty ja japaninpyökki
 – Kukka:  Kevät: kirsikka Kesä: samettikukka Syksy: sinihibiskus
 
 https://www.city.hokuto.hokkaido.jp/ 
Infobox OKVirheellinen NIMI-arvo: 
Hokuto (jap. 北斗市, Hokuto-shi) on Japanin kaupunki Hokkaidōn saarella Hokkaidōn prefektuurissa. Se sijaitsee Oshiman yleiskehitystoimiston alueella Hokkaidōn ja Oshiman niemimaan eteläosassa. Etelässä kaupunki rajautuu Tyynenmeren Hakodatenlahteen ja Tsugarunsalmeen, sisämaassa on vuoristoalueita. Hokutossa on 45 736 asukasta (marraskuussa 2020) ja sen pinta-ala on 397,44 neliökilometriä.
Hokuto on kaupunkina suhteellisen nuori: se perustettiin vuonna 2006 liittämällä yhteen Kamiison ja Ōnon maaseutukaupungit. Kaupungin nimi merkitsee Otavaa ja sen valitsi komitea yli 1 300 ehdotuksen joukosta. Hokuto on kasvanut sen itäpuolella sijaitsevan Hakodaten esikaupunkina. Andō-klaanilla oli seudulla residenssi jo 1400-luvulla. Kun Hakodaten satama avattiin ulkomaankaupalle vuonna 1855, Matsumaen daimiokunta perusti Hokutoon paikallisen hallintokeskuksen (jin’ya). 1800-luvun lopulta lähtien alueelle rakennettiin sementtitehtaita ja sittemmin myös öljynjalostamoja. Hokuto on Hokkaidōn vanhinta riisinviljelyaluetta. Riisin lisäksi siellä tuotetaan vihanneksia, hedelmiä, maitoa ja lihaa.
Hokutossa toimii jo Meiji-kaudella perustettu Japanin ensimmäinen trappistiluostari, Tōbetsun trappistiluostari. Hokutoa palvelevat JR Hokkaidōn suurnopeusjunayhteys Hokkaidō Shinkansen ja Hakodate-päälinja sekä Dōnan Isaribi -rautatien Dōnan Isaribi -rautatielinja.
Kuvia

Prefektuurintie 100
Kaupungin kulttuurikeskus ja kirjasto
Shin-Hakodate-Hokuton rautatieasema
Aiheesta muualla

Kuvia tai muita tiedostoja aiheesta Hokuto Wikimedia Commonsissa
Kaupungin internetsivut (japaniksi)
Hölmöläisten laiva

| Hölmöläisten laiva Dingo |
| --- | --- | --- |

Neumannin vuoden 1992 promosinglelevyn kuva.
Demon tiedot
 Albumilta: Kunnian päivät 1983–1986
 Äänitetty : 1982–1983
 Julkaistu: 2006
 Tyylilaji: suomirock
Dingon muut julkaisut
|   | Hölmöläisten laiva 1983 | Nimeni on Dingo 1984 |
Hölmöläisten laiva on Dingon ensimmäinen demo vuodelta 1983. Demo sisälsi muun muassa hitit "Nimeni on Dingo" ja "Lakatut varpaankynnet". Yhtye lähetti demon useisiin levy-yhtiöihin, muttei saanut kaikilta positiivista vastaanottoa. CBS lähetti demonauhan yhtyeelle takaisin todeten, ettei Neumannin kappaleissa ole kaupallista potentiaalia. Poko Rekordsilta demo ei koskaan palautunut takaisin ja myöhemmin ilmeni Epe Heleniuksen heittäneen sen roskakoriin tyytymättömänä kuulemaansa. Lopulta Finnlevy kiinnostui yhtyeestä demon kuultuaan ja solmi levytyssopimuksen Dingon kanssa. Seuraavana vuonna julkaistiin yhtyeen ensimmäinen studioalbumi, Nimeni on Dingo.
Ensimmäiset viisi kappaletta nauhoitti Dingon alkuperäinen trio-kokoonpano Annankatu 6:ssa vuonna 1982. Mukana soittamassa oli saksofonisti Juha Unkila, mutta hänen soittamansa osuudet jätettiin pois yhtyeen päästyä myöhemmin levyttämään. Loput demosta äänitettiin ulvilalaisessa Lapan studiossa Jarkko Even ja Tuomo Vähä-Pesolan liityttyä vuonna 1983.
Demon kappaleista "Nimeni on Dingo", "Aino", "Lakatut varpaankynnet", "Sinä ja minä", "Nahkatakkinen tyttö" ja "Levoton Tuhkimo" levytettiin vuonna 1984. "Hölmöläisten laiva" levytettiin Neumannin sooloversiona vuonna 1992. "Radio Rodadero" levytettiin vuonna 1994 nimellä "Inshallah Rock". Kappaleita "Kuumat kuninkaat" ja "Tiikeri" ei levytetty koskaan. Vuonna 2006 osa demon sisällöstä julkaistiin Dingon kokoelmalla Kunnian päivät 1983–1986. Demoversioita kappaleista "Sinä ja minä", "Nahkatakkinen tyttö" ja "Levoton Tuhkimo" ei julkaistu, sillä niistä ei löydetty julkaisukelpoisia kopioita.
Osa demon kappaleista poikkesi levytetyistä versioista. Esimerkiksi "Levoton Tuhkimo", "Nimeni on Dingo" ja "Aino" olivat hitaampia sekä "Nahkatakkinen tyttö" oli alun perin reggae. Viimeksi mainittu oli tehty jo Neumannin aiemmalle MAC -yhtyeelle vuonna 1981.
Demo on ainoa, jolla soittaa Dingon alkuperäinen kokoonpano, sillä ennen ensimmäisen studioalbumin äänittämistä kosketinsoittaja Tuomo Vähä-Pesola erotettiin yhtyeestä ja hänen tilalleen liittyi Pete Nuotio.
Kappaleet

Hölmöläisten laiva
Nimeni on Dingo
Kuumat kuninkaat
Tiikeri
Aino
Radio Rodadero
Lakatut varpaankynnet
Sinä ja minä
Nahkatakkinen tyttö
Levoton Tuhkimo
Kokoonpano

Pertti Neumann (laulu, lisäksi basso raidoilla 1-5)
Jonttu Virta (kitara)
Jarkko Eve (basso, taustalaulu raidoilla 6-10)
Tumppi Vähä-Pesola (koskettimet raidoilla 6-10)
Juha "Quuppa" Seittonen (rummut)
Juha Unkila (saksofoni raidoilla 1-5)
Hypsiprymnodontidae

| Hypsiprymnodontidae |
| --- | --- |
 Myskikenguru (Hypsiprymnodon moschatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Osaluokka::  Pussieläimet Marsupialia
Lahko::  Harvaetuhampaiset Diprotodontia
Alalahko::  Macropodiformes
Heimo::  Hypsiprymnodontidae  Collett, 1877
Katso myös
   Hypsiprymnodontidae Wikispeciesissä   Hypsiprymnodontidae Commonsissa 
Infobox OKNimi-testi OK: 
Hypsiprymnodontidae on harvaetuhampaisten lahkoon kuuluva pussieläinheimo. Se jaetaan neljään sukuun, joista kolme on kuollut sukupuuttoon jo esihistoriallisena aikana, ja neljännessä (Hypsiprymnodon) on yksi elossa oleva ja elinvoimainen laji, myskikenguru.
Luokittelu

Hypsiprymnodontinae Collet, 1887
Hypsiprymnodon Ramsay, 1876
Propleopinae Archer & Flannery, 1985
†Ekaltadeta Archer & Flannery, 1985
†Jackmahoneya Ride, 1993
†Propleopus Longman, 1924
David Ryall

David Ryall (5. tammikuuta 1935 – 25. joulukuuta 2014) oli brittiläinen näyttelijä. Hänen uransa kesti yli viisikymmentä vuotta. Hän aloitti teatterissa ja kuului Laurence Olivierin seurueeseen Britannian kansallisteatterissa jo nuorena. Hän esiintyi useissa BBC:n televisiosarjoissa. Vuodesta 2010 hän esitti Elfias Dozea Harry Potter -elokuvissa.
Aiheesta muualla

David Ryall Internet Movie Databasessa. (englanniksi)
Hölö-Mörkön seurakunta

| Hölö-Mörkön seurakunta |
| --- | --- |

Suuntautuminen:  Luterilaisuus
Kirkkokunta:  Ruotsin kirkko
Hiippakunta:  Strängnäsin hiippakunta
Rovastikunta:  Södertäljen rovastikunta
Perustettu:  2010
Aiheesta muualla
Sivusto
Infobox OKNimi-testi OK: 
Hölö-Mörkön seurakunta (ruots. Hölö-Mörkö församling) on Ruotsin kirkon seurakunta, joka kuuluu Strängnäsin hiippakuntaan ja Södertäljen rovastikuntaan.
Seurakunta sijaitsee Södertäljen kunnassa Tukholman läänissä.
Historia

Seurakunta perustettiin vuonna 2010, jolloin Hölön seurakunta ja Mörkön seurakunta yhdistyivät.
Kirkot

Hölön kirkko
Mörkön kirkko
Aiheesta muualla

Hölö Mörkö församling (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hölö-Mörkö församling
Käännös suomeksi
Desdemona (kuu)

| Desdemona |
| --- | --- |
 Kuva, josta Desdemona löydettiin
Löytäminen
Löytäjät:  Stephen P. Synnott,  Voyager 2
Löytöaika:  13. tammikuuta 1986
Kiertoradan ominaisuudet
Planeetta:  Uranus
Eksentrisyys:  ~0.00013
Kiertoaika:  0.473649597
Inklinaatio:  0.11252 ± 0.037°
Fyysiset ominaisuudet
Päiväntasaajan halkaisija:  32.0 ± 4 km
Pinta-ala:  ~14,500 km2
Massa:  ~1.8×1017 kg
Keskitiheys:  ~1.3 g/cm³ g/cm3
Painovoima pinnalla:  ~0.011 m/s2
Pakonopeus pinnalla:  ~0.027 km/s
Pyörähdysaika:  Synkroninen
Akselin kaltevuus:  0°
Albedo:  0.08 ± 0.01
Pinnan lämpötila:  keski: 64 
Desdemona on Uranuksen sisempi kuu. Se löydettiin 13. tammikuuta 1986 Voyager 2:n ottamista kuvista, ja sille annettiin väliaikainen nimi S/1986 U 3. Se nimettiin William Shakespearen näytelmän Othello esiintyneen Othellon vaimon mukaan. Desdemona tunnetaan myös nimellä Uranus X.
Desdemona kuuluu Portia-ryhmäksi kutsuttuun Uranuksen kuiden ryhmään. Muita ryhmän kuita ovat Bianca, Cressida, Juliet, Portia, Rosalind, Cupid, Belinda ja Perdita. Näillä kuilla on samanlaiset kiertoradat ja fotometriset ominaisuudet. Desdemonan noin 32 kilometrin säteen, kiertoradan ja albedon lisäksi siitä ei tiedetä lähestulkoon mitään.
On mahdollista että Desdemona törmää Cressidaan tai Julietiin seuraavan sadan miljoonan vuoden aikana.
Aiheesta muualla

Desdemona NASAn sivuilla (Arkistoitu – Internet Archive)
Uranuksen kuut
| --- | --- |
Sisemmät kuut:  Cordelia | Ofelia | Bianca | Cressida | Desdemona | Juliet | Portia | Rosalind | Cupid | Belinda | Perdita | Puck | Mab
Suuret kuut:  Miranda | Ariel | Umbriel | Titania | Oberon
Ulommat kuut:  Francisco | Caliban | Stefano | Trinculo | Sycorax | Margaret | Prospero | Setebos | Ferdinand
David Rosenthal

David Rosenthal vuonna 2006
David Rosenthal on yhdysvaltalainen kolmen Grammy-ehdokkuuden saanut kosketinsoittaja, musiikkituottaja ja sanoittaja. Hänet tunnetaan muun muassa yhteistyöstään Billy Joelin kanssa. Billy Joelin ohella Rosenthal on soittanut ja levyttänyt mm. Bruce Springsteenin, Enrique Iglesiasin, Robert Palmerin, Steve Vain, Yngwie Malmsteenin, Cyndi Lauperin, Little Stevenin, Happy The Manin ja Rainbown kanssa. Rosenthalilla on musiikillinen koulutus Bostonin kuuluisasta Berklee College of Musicista.
Rainbown hajottua Rosenthal jatkoi uraansa hard rockin parissa oman yhtyeensä, David Rosenthal's Red Dawnin kanssa. Yhtyeessä soitti entisiä Rainbown ja Alice Cooperin yhtyeen jäseniä. Yhtye julkaisi vuonna 1993 albumin Never Say Surrender.
Sanoittajan roolissa Rosenthal oli mm. Stacy Lattisawin R&B-hitti "Let Me Take You Downin" taustalla. Rosenthal sanoitti myös Rainbown vuonna 1982 ilmestyneeltä Straight Between the Eyes -albumilta löytyvän "Miss Mistreated"-kappaleen sekä seuraavalta Bent out of Shape -albumilta löytyvät kappaleet "Can't Let You Go" sekä "Fire Dance".
Vuonna 2000 Rosenthal korvasi Happy The Man -yhtyeen pitkäaikaisen kosketinsoittajan, Kit Watkinsin.
Aiheesta muualla

David Rosenthalin viralliset kotisivut (englanniksi)
Rainbow
| --- | --- |
Studioalbumit:  Ritchie Blackmore's Rainbow ·  Rising ·  Long Live Rock 'n' Roll ·  Down to Earth ·  Difficult to Cure ·  Straight Between the Eyes ·   Bent Out of Shape ·  Stranger in Us All
EP:t:  Jealous Lover
Livealbumit:  On Stage ·  Finyl Vinyl ·  Live in Germany 1976 ·  Live in Munich 1977 ·  Live Kölner Sporthalle 25.9.1976 ·   Live Düsseldorf Philipshalle 27.9.76 ·  Live Nürnberg Messezentrum 28.9.1976
Kokoelmat:  The Best of Rainbow ·  The Very Best of Rainbow ·  20th Century Masters – The Millennium Collection: The Best of Rainbow ·   Classic Rainbow ·  Pot of Gold ·  All Night Long: An Introduction ·  Catch the Rainbow: The Anthology ·   Winning Combinations: Deep Purple and Rainbow ·  Colour Collection ·  The Collection
Videot ja DVD:t:  Live Between the Eyes/The Final Cut ·  Live in Munich 1977
Huhtjärvi (Sysmä)

| Huhtjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°24′36″N, 25°34′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Pitkäjärveen 
Järvinumero:  14.229.1.011
Mittaustietoja
Pinnankorkeus:  90,3 m  
Pituus:  340 m  
Leveys:  110 m  
Rantaviiva:  0,797 km  
Pinta-ala:  1,856 ha  
Saaria:  ei saaria 
 fiHuhtjärvi 
Huhtjärvi  on Päijät-Hämeessä Sysmässä Nikkaroisen kylän lähellä sijaitseva järvi.
Maantietoa

Järven pinta-ala on 1,9 hehtaaria, se on 350 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 800 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Lintulanjoen valuma-alueeseen (14.229) se kuuluu. Järven vedenpinnan korkeus on 90,3 metriä mpy.
Hirtniemi

Hirtniemi on Nyystölän ja Maakesken kyliin sijoittuva niemi Padasjoella Päijät-Hämeen maakunnassa. Niemeä ympäröi Päijänne, ja niemen koilliskärjestä Kirjosniemestä on siltayhteys Huovarin saareen.
Huhtjärvi (Sysmä, Kappleinkylä)

| Huhtjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°36′35″N, 25°46′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.270
Mittaustietoja
Pinnankorkeus:  125,3 m  
Pituus:  260 m  
Leveys:  230 m  
Rantaviiva:  0,752 km  
Pinta-ala:  2,769 ha  
Saaria:  ei saaria 
 fiHuhtjärvi 
Huhtjärvi  on Päijät-Hämeessä Sysmässä Kappelinkylän lähellä sijaitseva järvi.
Maantietoa

Järven pinta-ala on 2,8 hehtaaria, se on 250 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 750 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 125,3 metriä mpy.
David Daniels

David Daniels (s. 12. maaliskuuta 1966 Spartanburg, Etelä-Carolina, Yhdysvallat) on yhdysvaltalainen oopperalaulaja, äänialaltaan kontratenori. Häntä pidetään alalla yhtenä parhaista, joskus jopa parhaana.
Nuoruus

Danielsin vanhemmat ovat laulunopettajia, äiti sopraano, isä baritoni. Hän aloitti laulamisen poikasopraanona ja siirtyi äänen kypsyessä tenoriksi. Hänen isänsä Perry Daniels oli Spartanburgissa toimivan Converse Collegen musiikkioppilaitoksen yhteydessä toimivan Brevard Music Centerin merkittäviä jäseniä. Hän opiskeli musiikkia Cincinnati College Conservatory of Music. Hän ei ollut tyytyväinen saavutuksiinsa tenorina, joten hän ryhtyi jatko-opintojensa aikana Michiganin yliopistossa laulamaan kontratenoria.
Ura

Daniels ensiesiintyminen tapahtui 1992. Hän sai 1997 Richard Tucker -palkinnon. 1999 hän esiintyi ensi kerran Metropolitan-oopperassa "Seston" roolissa Julius Caesarissa. Händel sävelsi rooleja aikansa kastraattitähdille, ja Danielsin ohjelmistoon kuuluu nykyisin Julius Caesarin lisäksi muitakin merkittäviä Händelin rooleja, kuten Arsace komediassa Partenope, nimirooli Tamerlanossa ja Arsamene Xerxeessä. Baijerin valtionoopperassa Münchenissä hän esiintyi nimirooleissa Rinaldossa ja Orlandossa sekä Davidina oopperassa Saul. Hän on lisäksi tulkinnut Ottonen roolin Monteverdiin oopperassa L'Incoronazione di Poppea. Vivaldin oopperassa Bajazet hän on laulanut Tamerlanon roolin.
Daniels on laajentanut ohjelmistoaan kontratenoreihin  usein liitetyistä barokkirooleista ja esittänyt Oberonia Benjamin Brittenin Midsummer Night's Dreamissa Metropolitanissa ja Orfeoa Gluckin oopperassa Orfeo ed Euridice Royal Opera Housessa Covent Gardenissa.
Theodore Morrisonilla on tekeillä ooppera, jonka aiheena on Oscar Wilde. Nimiosa on sävelletty erityisesti Danielsille. Oopperan ensi-ilta on 2013 Santa Fessä.
Taidelaulua

Oopperan lisäksi Daniels pitää myös resitaaleja. Hän on koonnut ohjelmiston, johon kuuluu sellaisia 1700- ja 1800-luvun taidelauluja, joita ei usein liitetä kontratenoreihin. Säveltäjinä ovat muun muassa Berlioz ja Poulenc. Hän on levyttänyt Berliozin laulusarjan Nuits d'été, jota hän itse pitää onnistuneena, vaikka kriitikot suhtautuivat siihen nuivasti.
Aiheesta muualla

David Danielsin sivusto (Arkistoitu – Internet Archive)
David Danielsin haastattelu Parterre boxissa
Desembarco del Granman kansallispuisto

| --- | --- |
Sijainti:  Kuuba
Pinta-ala:  32 576 ha
| --- | --- |
Tyyppi:  Kansallispuisto 
Perustettu:  1986
muokkaa - muokkaa wikitekstiä - muokkaa Wikidataa
Puistolle tyypillistä rantaviivaa.
Desembarco del Granman kansallispuisto on kansallispuisto Kuuban kaakkoisosassa. Vuonna 1986 perustettu suojelualue valittiin UNESCOn maailmanperintöluetteloon vuonna 1999. Kansallispuiston pinta-ala on 32 576 hehtaaria, josta 26 180 hehtaaria on maata ja loput merialuetta.
Kansallispuiston nimi "Desembarco del Granma" (Granman maihin laskeminen) tulee siitä, että Fidel Castron kapinallisten alus Granma laskeutui maahan tällä seudulla.
Kansallispuisto sijaitsee Sierra Maestra -vuoriston länsiosassa ja koostuu merellisistä terasseista, jotka kohoavat maalla aina 360 metrin korkeuteen.